**Referat bestyrelsesmøde nr. 129 Herlevhuse**

**tirsdag den 3. maj 2022 kl. 19.00 i bestyrelseslokalet**

Dirigent: Irene Petersen

Referent: Yvonne L. Madsen

Afbud: Michael Lund, KAB
Tilstede: René Petersen, Palle Jørgensen, Yvonne Madsen, Annette Villaume, Irene Petersen, Henrik Riise Hansen, Kim Johansen, Johnny Frandsen KAB

Beboerhenvendelse: Indehaver af frisørforretning ville gerne lave en anden form for forretning. Han ville bl.a. gerne lave mad, men dette var tidligere blevet afvist. Vi henviste ham til Michael Lund, KAB

1. Gennemgang af referat nr. 128 og godkendelse af dagsorden
Referat godkendt
Dagsorden godkendt

2. Nyt fra

Driftsleder:
Aktionslisten blev gennemgået og godkendt

Driftschef
Aktionslistens pkt. 7 + 8 tages på næste bestyrelsesmøde
Nyt om opsætning af støjhegn.
Letbanens arbejde i området er blevet væsentlig forsinket. Hegnet påregnes at blive opsat til august. Yvonne adviserer beboerne.

Genvex – Mail fra Louise L ang. tilbagebetaling. Sagen er blevet afsluttet.

3. Følgegruppen
24. maj kl. 17-19. - **afholdes i Bestyrelseslokalet.** Selskabslokalet er udlejet.
Rundvisning i Herlevhuse kl. 16.00. Annette og Palle viser rundt. Mødested Barkæret 3 (Palle)
Der var en diskussion om, hvad der var vigtigst i helhedsplanen og der var enighed om, at tagene var det vigtigste, men at følgegruppen selvfølgelig også skulle se, hvad projektlederen har fundet ud af og om der var nyt omkring økonomien.

4. Nyt fra formanden

Omdelt brev fra SAB ang. gennemgang af bolig. Varslingen til den 25. maj var blevet sendt til Viggo ved en fejltagelse. Der havde været nogle kommunikationsproblemer vedr. fremsendelse af varslingen. Sagen er nu rettet op og den korrekte varsling er uddelt til de respektive beboere.
Mødedatoer:
Velkomstmøde den 17. maj. Annette og Yvonne
Områdemøde den 2. juni. Palle, Yvonne, Irene, Henrik deltager fra Herlevhuse, Johnny deltager fra Ejendomskontoret. Mødet holdes i **selskabslokalet**
Styringsdialog med kommunen den 13. juni. Annette og Yvonne deltager. Udover den dagsorden, som kommunen har lavet, vil vi gerne høre noget om gasforsyning/fjernvarme. Vores forespørgsel sendes til Louise.
Fælles repræsentantskabet (FR) holder generalforsamling den 28. 09.2022 kl. 19.00 i Kagsgården. Bestyrelsen deltager med så mange som muligt.

5. Nyt fra udvalgene

- TV udbyder, fibernet.
Endnu engang har der været kommunikationsproblemer - denne gang handler det om underskrift på kontrakten. Kontrakten skulle været underskrevet senest den 19. april 2022. Firmaet havde endnu ikke set noget til den underskrevne kontrakt. Henrik og Palle efterlyste hvem i KAB, der skulle underskrive den og om den var blevet underskrevet. Ingen i KAB vidste det. Til sidst måtte de tage kontakt til Frank Sass og herefter lykkedes det at finde en i KAB, som kunne bekræfte, at kontrakten var blevet underskrevet. Henrik har endnu ikke fået nogen kopi af kontrakten.
Der er ingen dato for selve opstarten, men ejendomskontoret har oplyst, at der har været kontakt mellem ejendomskontoret og Fibia og at der var blevet kigget på området.

- Trafik og Miljø
Haveforedrag. Det var et fint beboerarrangement. Der havde været en meget hyggelig stemning og en fin foredragsholder. Vores nye projektor fungerede fint.
Mail fra kommunen ang. parkering
De nye parkeringsforslag er godkendt af politiet og kommunen har bestilt nye skilte.

- Aktivitetsudvalg
Social bæredygtighed
Der bliver ikke noget beboerarrangement. Til gengæld vil KAB/Herlev kommune været med på loppemarked den 22. maj med oplysningsmateriale.

6. Nyt fra kassereren
Intet

7 . Evt.
Intet